Diari Oficial de la Generalitat Valenciana


Sumari del DOGV 1662, del 13-11-1991 (1991/823186)

ORDRE de 24 d'octubre de 1991, del Conseller d'Agricultura i Pesca, per la qual s'aprova el Pla d'Obres i Millores Territorials transitori de les zones d'agricultura de muntanya de l'Alt Millars i l'Alt Palancia (Castelló).
-------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/10/24/(1)/dof/vci/html**

### Dades del document

Número de DOGV
:   1662

Data del DOGV
:   13-11-1991

Secció del DOGV
:   DISPOSICIONS GENERALS

Número del document
:   1991/823186


Data del document
:   24-10-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Correcció d'errades

Ordre de 24 d'octubre de 1991, del Conseller d'Agricultura i Pesca, per la qual aprova el Pla d'Obres i Millores Territorials transitori de les zones d'agricultura de muntanya de l'Alt Millars i l'Alt Palància (Castelló).  
El Decret 151/1990, de 17 setembre, del Consell de la Generalitat Valenciana, estableix que serà d'aplicació a tot el territori de la Comunitat Valenciana, ja que és classificada com a objectiu número 1 al Reglament (CEE) 2052/88 del Consell, el que es regula en la Llei de Reforma i Desenvolupament Agrari en matèria d'obres i millores territorials.  
Estableix, així mateix, que les obres a executar seran realitzades preferentment a les zones d?agricultura de muntanya, de regressió de població i amb limitacions específiques, sent els plans d'obra aprovats per ordre de la Conselleria d'Agricultura i Pesca.  
Les zones desfavorides de la Comunitat Valenciana van quedar determinades per la Directiva 86/466/CEE, ampliades per Decisió del Consell 89/566/CEE, conformement a la definició que realitza sobre això la Directiva 75/268/CEE. A la indicada normativa comunitària van incloses les zones d'agricultura de muntanya de la província de Castelló, en les quals s'inclouen, entre d'altres, els municipis objecte d?aquest pla d'Algimia de Almonacid Altura, Azuébar, Benafer, Caudiel, Gaibiel, Gàtova, Teresa i Viver (comarca de l'Alt Palància), i els d'Alcudia de Veo, Eslida, Espadilla, Montán, Montanejos i Lucena del Cid (comarca de l'Alt Millars).  
Sent necessari dur a terme una sèrie d'obres i actuacions de millora i condicionament de camins rurals, i condicionament, millora i implantació de regadius i, mentre s'enllestesca i puga iniciar-se el Programa d'Ordenació i Promoció de la zona d'agricultura de muntanya, els serveis territorials de la Conselleria d?Agricultura i Pesca a Castelló han elaborat un Pla d'Obres i Millores Territorials transitori als municipis esmentats.  
Examinat el pla, aquesta conselleria considera que les obres que s'hi inclouen, en beneficiar les condicions de tota la zona i que s?estimen necessàries per a l'actuació de la conselleria, han estat degudament classificades segons determinen els articles 61 i 62 de la Llei de Reforma i Desenvolupament Agrari, i conformement amb l'article 1 del Decret 169/1991, de 30 setembre, del Consell de la Generalitat Valenciana, pel qual s'inclouen determinades obres d'interés general a les zones desfavorides, alhora que es considera que el pla contribueix a la millora de les condicions estructurals agràries de la zona.  
Per això i en ús de les facultats que tinc atribuïdes  
ORDENE  
Article primer  
Aprovar el Pla d'Obres i Millores Territorials a les zones d?agricultura de muntanya de l'Alt Millars i l'Alt Palància (Castelló).  
Article segon  
D'acord amb els articles 61 i 62 de la Llei de Reforma i Desenvolupament Agrari i amb l'article 1 del Decret 169/1991, de setembre, del Consell de la Generalitat Valenciana les obres incloses al pla quedaran classificades així:  
1. Condicionament i millora de camins rurals, sèquies d?enllaç, basses i dipòsits d'aigua per a reg, xarxes principals de reg i conduccions generals que afecten comunitats de regants i comunitats generals d'usuaris i les instal·lacions electro- mecàniques en captacions d'aigües subterrànies, són classificades d'interès general, incloses al grup a) de l'article 61 d'aqueixa llei, i per això són totalment subvencionades.  
2. Obres d'implantació, condicionament i millora de regadius, mentre no estiguen compreses a l'apartat 1, i seran classificades com a obres complementàries, incloses al grup b) de l'article 65 de la llei. Per a aquestes obres complementàries, en aplicació dels beneficis que es preveuen als articles 70 i 74 de la llei, tindran una subvenció del 40% i una bestreta del 60% del cost de les obres, reintegrable en un període de 10 anys.  
Les quantitats avançades reportaran uns interessos del 4% anual, d'acord amb el que disposa l'article 74 de la llei.  
DISPOSICIONS FINALS  
Primera  
La Direcció General de Desenvolupament Agrari d'aquesta conselleria dictarà les normes complementàries per a la millor aplicació de tot el que disposa aquesta ordre.  
Segona  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València 24 d'octubre de 1991.  
El Conseller d?Agricultura i Pesca,   
LUIS FONT DE MORA MONTESINOS


Còpia Permalink ELI